b'\n_START_ARTICLE_\nM/S Harmony of the Seas\n_START_SECTION_\nHistoria\n_START_PARAGRAPH_\nKahden aikaisemman Oasis-luokan aluksen suosio sai Royal Caribbean -varustamon tilaamaan kolmannen Oasis-luokan aluksen joulukuussa 2012. Harmony of the Seas\xc2\xa0laskettiin vesille 10. maaliskuuta 2016 Saint-Nazairen satamassa Ranskassa, ja alus otettiin k\xc3\xa4ytt\xc3\xb6\xc3\xb6n 15. toukokuuta 2016. Sen neitsytmatka alkoi 22. toukokuuta 2016 suuntautuen Southamptonista Rotterdamiin. Alus risteili kes\xc3\xa4n 2016 V\xc3\xa4limerell\xc3\xa4 ja risteilee syksyst\xc3\xa4 2016 l\xc3\xa4htien Karibialla._NEWLINE_Syyskuussa 2016 aluksen pelastusharjoituksessa tapahtui onnettomuus, kun viidennelle kannelle kiinnitetty pelastusvene putosi. Onnettomuudessa kuoli yksi miehist\xc3\xb6n j\xc3\xa4sen ja nelj\xc3\xa4 loukkaantui, joista kaksi vakavasti.'